‘ફ્રેન્ડસ ઓફ ઝૂ’ યોજના અંતર્ગત ૨૦૦૮-૦૯માં કમલા-નહેરુ પ્રાણીસંગ્રહાલયમાં કુલ ૫૭ જીવો (પ્રાણી-પક્ષી-સરિસૃપ)ને દત્તક લેવાયા હતા. પ્રારંભે યોજનાને સારો પ્રતિસાદ મળ્યો હતો. જોકે યોજનાનાં આઠ વર્ષ પછી એટલે કે ચાલુ વર્ષ ૨૦૧૬-૧૭ના નવેમ્બર માસ સુધીમાં માત્ર ૧૪ જીવો જ દત્તક લેવાયા છે. આઠ વર્ષ દરમિયાન આ આંકડામાં ખાસ્સી વધઘટ જોવા મળે છે. યોજનાની શરૂઆત થઈ ત્યારે પોતાના બાળક આદિત્યના નામે રાષ્ટ્રીય પક્ષી મોરને દત્તક લેનાર પ્રાણીપ્રેમી આલોક જૈન કહે છે, “મોર મારાં બાળકોને ખૂબ જ પ્રિય છે. આથી આ યોજના અંતર્ગત કોઈ જીવને દત્તક લેવા અમે મોરની પસંદગી કરી. તેનો વાર્ષિક નિભાવખર્ચ ૪૨૦૦ જેટલો છે.”